**Razine i kategorije natjecanja**

Natjecanja iz matematike imaju tri razine: školsku, županijsku i državnu. Sve se razine natjecanja provode prema jedinstvenome programu i pravilima koja vrijede za cijelu Republiku Hrvatsku.

Na natjecanjima iz matematike učenici se natječu u ukupno 13 kategorija:

* osnovna škola: 4.r, 5.r, 6.r, 7.r, 8.r.
* srednja škola, A varijanta: 1.r, 2.r, 3.r, 4.r.
* srednja škola, B varijanta: 1.r, 2.r, 3.r, 4.r.

Učenici prirodoslovno-matematičkih gimnazija mogu se natjecati samo u A varijanti. Učenici ostalih srednjih škola na školskoj razini mogu odabrati natjecanje u A ili B varijanti. Na višim razinama (županijsko, državno) kategorija natjecanja ne može se promijeniti.

Po završetku državnog Natjecanja održat će se izborna natjecanja za međunarodna natjecanja. Informacije o načinu izbora ekipa i terminima izbornih natjecanja bit će objavljena na stranici natjecanja.math.hr.

**VAŽNO**

Suprotno odredbama općih uputa, posebno čl. 3.6., na natjecanjima iz matematike svaki učenik dobiva zadatke na jednom listu papira, a svoja rješenja zapisuje na dodatnim papirima prema uputama dežurnih nastavnika. Učenici smiju pisati grafitnom olovkom i koristiti geometrijski pribor.